stanford-oval/wikipedia huggingface dataset:
Lankoski
Museosilta ja luontopolku

Vuonna 1887 valmistui Merikarvianjoen yli kulkeva kivinen holvisilta. Lankosken silta palveli vuoteen 1960 asti, jolloin valtatie 8:n valmistuttua rakennettiin myös uusi silta. Museosilta jäi paikoilleen uuden valtatien viereiselle levähdysalueelle. Vuonna 2002 se suljettiin kokonaan ajoneuvoliikenteeltä.
Lankosken alueella kulkee kilometrin mittainen luontopolku, jolla voi tutustua alueen luontoon ja kulttuurihistoriaan.
Aiheesta muualla

Museovirasto, Valtakunnallisesti merkittävät rakennetut kulttuuriympäristöt/Lankoski
Les Fatals Picards

| Les Fatals Picards |
| --- | --- |
 Fête de la Musique, Douai (2005)
Tiedot
Toiminnassa:  2000–2010
Tyylilaji:  punk rock poprock
Kotipaikka:  Ranska
Laulukieli:  ranska
Jäsenet:  Paul Léger,  laulu   Laurent Honel,  kitara   Yves Giroud,  basso   Jean-Marc Sauvagnargues,  rummut  
Levy-yhtiö:  Warner Music Group  
Aiheesta muualla
www.fatalspicards.com
Infobox OKNimi-testi OK: 
Les Fatals Picards on ranskalainen yhtye, joka edusti Ranskaa vuoden 2007 Eurovision laulukilpailussa kappaleellaan "L'amour à la française". Kappale voitti kansalliset valinnat ja se sisältää paljon sanaleikkejä.
Kokoonpano

Paul Léger
Laurent Honel
Yves Giroud
Jean-Marc Sauvagnargues
Diskografia

Amiens c'est aussi le tien - D.I.Y. (2000)
Navet Maria - Next Music (2001)
Droit de véto - Next Music (2003)
Picardia Independenza (2005)
Pamplemousse mécanique (2007)
Le sens de la gravité (2009)
Coming Out (2011)
Septième ciel (2013])
Fatals Picards Country Club (2016)
Espèces Menacées (2019)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen viralliset sivut (ranskaksi)
L'amour à la française Euroviisuissa 2007, Youtube
Artikkeli Ranskan euroviisuedustajista, Uusimaa (Arkistoitu – Internet Archive)
Leonardo S.p.A.

| Leonardo S> p.A. |
| --- | --- |

Yritysmuoto:  osakeyhtiö (S.p.A., Società per azioni)
Osake:  BIT: FNC
Markkina-arvo:  28,5 mrd USD (5/2016)
ISIN:  IT0003856405
Perustettu:  1897
Toimitusjohtaja:  Alessandro Profumo
Puheenjohtaja:  Gianni De Gennaro
Kotipaikka:  Rooma, Italia
Toimiala:  ilmailu- ja puolustusteollisuus
Liikevaihto:  14,41 mrd. USD (2015)
Tilikauden tulos:  265 milj. USD (2015)
Henkilöstö:  47 156
Tytäryhtiöt:  Alenia Aermacchi
Kotisivu:  www.leonardo.com
Infobox OKVirheellinen NIMI-arvo: 
Leonardo S.p.A., aiemmin Finmeccanica S.p.A. on Italian suurimpia teollisuuskonserneja ja teknologiayrityksiä. Vuonna 2013 konserni oli ruotsalaisen rauhantutkimuslaitos Siprin mukaan maailman yhdeksänneksi  suurin aseteollisuusyhtiö. Aseteollisuuden ohella se toimii ilmailu-, liikenne- ja automaatioaloilla. Yhtiön liikevaihto oli vuonna 2013 yhteensä 21,968 miljardia Yhdysvaltain dollaria. Tästä aseteollisuuden osuus oli 49,6% (10,896 mrd USD), toisen lähteen mukaan 10,560 mrd. liikevaihdon USD 21,292 mrd. USD:sta. Tilikauden voiton kerrottiin jääneen 98 miljoonaan dollariin. Yhtiön pääjohtajana toimi Mauro Moretti.
17. toukokuuta 2017 Leonardon hallitus nimitti Alessandro Profumon Leonardon toimitusjohtajaksi.
Vuonna 2016 Leonardo sijoittui talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla sijalle 1006. Markkina-arvoltaan 7,1 miljardin dollarin arvoinen Leonardo oli tällä listalla (nimellä Finmeccanica) Italian 14. suurin julkisesti noteerattu yritys. Konsernin liikevaihto (2015) oli 12,995 miljardia euroa (14,41 miljardia Yhdysvaltain dollaria), tase 28,5 miljardia dollaria ja liikevoitto 265 miljoonaa dollaria.
Finmeccanicalla on toimintaa yhteensä 291 toimipisteessä 20 maassa. Konserni työllisti vuoden 2014 lopussa yhteensä 54 380 henkeä, joista eniten Italiassa (34 117 ihmistä), Yhdistyneessä kuningaskunnassa (7 500), Yhdysvalloissa (6 984) ja Puolassa (3 135 henkeä).
Rakenne

Leonardo toimii neljällä sektorilla ja seitsemässä jaostossa (helikopterit, ilma-alukset, lentokoneiden rakenteet, avioniikka- ja avaruustietoliikennejärjestelmät, maa- ja meripuolustuksen elektroniikka,	turvallisuus- ja tietojärjestelmät, puolustusjärjestelmät)
| 0 | 1 | 2 |
| --- | --- | --- |
|  Ilmailuteollisuus |  Leonardo valmistaa sotilas- ja siviililentoaluksia, uuden sukupolven miehittämättömiä ilma-aluksia ja lentokonerakenteita siviili- ja sotilaslentoaluksille. Ryhmä on johtaja koulutuslentokoneiden kehittelyssä ja tuotannossa ja niihin liittyvissä maatukipalveluissa. Ryhmä osallistuu Eurofighteriin 36% osuudella (kattaa ilmailutekniikan ja järjestelmät) ja omistaa 50% yhteisyrityksestä ATR (toiset 50% kuuluu Airbus Groupille), joka valmistaa alueellisia potkuriturpiinikoneita, kun taas 51%:lla se on aktiivinen alueellisten jet-koneiden sektorilla yhteisyrityksessä SuperJet International (toiset 49% kuuluu SCAC-Sukhoi Civil Aircraft Corporationille)  |  Aeronautics  M-346 |
|  Helikopterit |  Leonardo hallinnoi suunnittelua, kehitystä, testausta, tuotantoa, tukea ja markkinointia suurelle valikoimalle helikoptereita, joka on ehdottomasti kokonaisvaltaisin kaupalliseen, yleishyödylliseen, turvallisuus- ja puolustuskäyttöön. Tuotanto kattaa kaikki pääasialliset painokategoriat 1,8 tonnisesta yksimoottorisesta 16 tonniseen kolmimoottoriseen. Kaikki helikopterit on hyvin integroitu kaksoiskäyttöön, paitsi jotkut, joita käytetään tiettyihin sotilaallisiin käyttötarkoituksiin (NH90, Super Lynx 300 ja AW159). |  Helicopters  AW139 |
|  Elektroniikka, puolustus ja turvallisuusjärjestelmät |  Leonardo toteuttaa puolustus-, ilmailu- ja turvallisuusjärjestelmiä, sekä ja tieto-, infrastruktuuri- ja alueturvajärjestelmiä. Se toteuttaa ja integroi järjestelmiä lento- ja laivaliikenteen valvontaan ja hallintaan, maa- ja merirajojen valvontaan ja suojeluun, sekä turvallisia viestintäverkkoja ja ratkaisuja infrastruktuurien ja järjestelmien hallintaan. Tarjotut palvelut kattavat myös tietoinfrastruktuureiden suunnittelun ja hallinnan, sekä tietojenkäsittelyn tiedustelun ja kyberturvallisuuden tarpeisiin. Leonardo on lisäksi aktiivinen meritykistön, panssariajoneuvojen ja vedenalaisten järjestelmien suunnittelussa, kehittelyssä ja tuotannossa. Leonardo toimii elektroniikka-, puolustus- ja turvajärjestelmäsektorilla myös yhdysvaltalaisen tytäryhtiön DRS Technologies ja yhteisyrityksen MBDA kautta, josta se omistaa 25% (37,5% kuuluu Airbus Groupille ja toiset 37,5% BAE Systemsille), ja joka valmistaa ohjuksia ja ohjusjärjestelmiä  |  Otobreda 76 mm |
|  Avaruus |  Thales Alenia Spacen kautta (67% Thales ja 33% Leonardo) Leonardo toimii satelliittijärjestelmien kehityksessä ja tuotannossa navigointiin, tietoliikenteeseen, meteorologiaan, ympäristönhallintaan, puolustukseen, tieteen tutkimusretkille ja maapallon havainnointiin, kun taas Telespazio (67% Leonardo ja 33% Thales) on yksi pääasiallisista toimijoista satelliittien hallinnassa ja satelliittipalveluissa maapallon havainnointiin, navigaatioon ja integroituun liitettävyyteen sekä lisäarvollisissa satelliittipalveluissa. |  Space Raffaello MPLM |
Yhteis- ja osakkuusyrityksiä

Leonardo toimii emoyksikkönä ja liiketoimintakeskuksena seuraaville tytäryhtiöille ja yhteisyrityksille:
Yhdysvaltalainen tytäryhtiö DRS Technologies, joka toimii tuotteiden, palveluiden ja integroidun tuen toimittamisessa sotavoimille, tiedustelupalveluille ja puolustusalan yrityksille
MBDA, yhteisyritys ohjusjärjestelmille, jonka muodostavat BAE Systems ja Airbus Group
Telespazio ja Thales Alenia Space, kaksi yhteisyritystä, jotka on muodostettu Thalesin kanssa Space Alliancen alalla, ensimmäinen satellittipalveluita ja toinen satelliittien ja kiertoradan infrastruktuurien tuotantoa varten
ATR, yhteisyritys, joka on muodostettu Airbus Groupin kanssa paikallisten ilma-alusten tuotantoon
AgustaWestland EH-101 Merlin -helikopteri.
Eurooppalainen monitoimifregatti (FREMM).
Aiheesta muualla

www.leonardo.com
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en: Leonardo-Finmeccanica
Käännös suomeksi
Lize Kop

Lize Kop
Lize Kop (s. 17. maaliskuuta 1998) on alankomaalainen jalkapalloilija, pelipaikaltaan maalivahti. Hän on pelannut Alankomaiden naisten maajoukkueessa toukokuun 2024 loppuun mennessä yhdeksän maaottelua, joista ensimmäisen Puolaa vastaan 4. maaliskuuta 2019. Hän kuului Alankomaiden MM-hopeaa saavuttaneeseen joukkueeseen vuoden 2019 MM-kilpailuissa mutta ei päässyt lopputurnauksessa pelaamaan lainkaan.
Kop edustaa seuratasolla Ajaxia.
Lovisa Lennartsson

| Henkilötiedot |
| --- | --- | --- | --- |
Syntymäaika: 10. tammikuuta 1998 (ikä 26)
Syntymäpaikka: , Ruotsi
Pelipaikka: keskikenttäpelaaja
Seura
Seura: Kvarnsvedens IK
Pelinumero: 12
Seurat
| Vuodet | Seura | O | (M) |
| 2013– | Kvarnsvedens IK | 37 | (3) |
| Yhteensä | Yhteensä | 37 | (3) |
 Seurajoukkueuran tilastot kattavat vain kansalliset sarjat.
Lovisa Lennartsson (s. 10. tammikuuta 1998 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelaa nykyisin Elitettan-seura Kvarnsvedensissa. Lennartsson on pelannut myös Damallsvenskanissa, kun Kvarnsvedens IK sinne vuosiksi 2016–2017 nousi. Hän käyttää pelinumeroa 12.
Lauri Mononen

| Lauri Mononen |
| --- | --- |

Henkilötiedot
Syntynyt: 22. maaliskuuta 1950 Pielisensuu
Kuollut: 5. elokuuta 2018 (68 vuotta) Kesälahti
Kansalaisuus:   Suomi
Jääkiekkoilija
Lempinimi:  Leuka
Pelipaikka:  oikea laitahyökkääjä
Maila:  vasen
Pituus:  183 cm
Pelaajaura
Pääsarjaura:  1966–1985
Seurat:  JoKP (Suomensarja) Reipas (SM-sarja) Jokerit (SM-sarja) Karhu-Kissat (SM-sarja) TPS (SM-sarja) Phoenix Roadrunners (WHA) Oklahoma City Blazers (CHL) HIFK (SM-liiga) SC Bern (NLA) EHC Grindelwald (NLB) Kiekkoreipas (SM-liiga) Peliitat (I-divisioona)
WHA-varaus:  ei varattu
Lauri Ilmari Mononen (22. maaliskuuta 1950 Pielisensuu – 5. elokuuta 2018 Kesälahti) oli suomalainen jääkiekkohyökkääjä. Hän oli ensimmäisiä suomalaisia jääkiekkoammattilaisia Pohjois-Amerikassa.
Mononen oli Joensuun Kiekko-Poikien kasvatti. Pääsarjassa hän pelasi kuitenkin ensimmäisen kerran Lahden Reippaan paidassa 1967. Kahden Lahden kauden jälkeen Mononen siirtyi monien muiden tavoin Aimo Mäkisen rakentamaan Jokereihin. Hän viettikin Helsingissä neljä vuotta, joista yksi kului Karhu-Kissoissa. Ennen Amerikkaan siirtymistään Mononen pelasi vielä kauden 1974–1975 TPS:ssa. Tämän jälkeen alkoi hänen ulkomaankiertueensa, joka keskeytyi vain yhtenä HIFK:n kautena 1977–1978. Pääsarjauransa Mononen lopetti Kiekkoreippaassa 1983. Yhden Suomen mestaruuden voittanut Mononen teki SM-sarjassa ja -liigassa 248 ottelussa 157 maalia ja antoi 95 maalisyöttöä.
Pohjois-Amerikassa Mononen pelasi kaksi kautta: 1975–1977 WHA-liigan Phoenix Roadrunners -joukkueessa. Toisella kaudellaan Mononen pelasi yhdessä Seppo Revon ja Juhani Tammisen kanssa. Ketjua kutsuttiin nimellä ”Lappline”. Phoenixin suomalaisnelikon täydensi puolustaja Pekka Rautakallio. Mononen pelasi WHA:ssa yhteensä 142 runkosarjaottelua pistein 36+50. Mononen kävi pelaamassa myös Sveitsin sarjassa, kun hän edusti kolme vuotta SC Berniä, jossa voitti myös maan mestaruuden.
Mononen pelasi maajoukkueessa 145 A-maaottelua tehden pisteet 51+37. MM-kisoissa hän edusti Suomea kuudesti ja olympialaisissa kerran. Vuoden 1972 MM-kilpailuissa Mononen teki pisteet 9+6, joka pysyi Suomen MM-kisaennätyksenä, kunnes Saku Koivu teki 4 maalia ja antoi 12 maalisyöttöä vuonna 1999.
Myös Lauri Monosen veli Erkki oli maajoukkuetason jääkiekkoilija.
Kiekkouransa jälkeen Lauri Mononen toimi ravintola-alan yrittäjänä Joensuun Karsikossa.
Saavutukset ja palkinnot

1 Suomen mestaruus (1973) Jokerit
1 SM-hopea
1 Sveitsin mestaruus
Lynces Academicin parhaan hyökkääjän patsas (1972, 1975)
Valinta SM-sarjan All Stars -kentälliseen (1969, 1972, 1975)
JoKP on jäädyttänyt Monosen pelinumeron 15
Suomen Jääkiekkoleijona #75
Liettyä Project

Liettyä Project on suomalainen progressiivista rock-musiikkia esittävä yhtye. Liettyä Projectin muodostavat sisarukset Minna ja Ilkka Liettyä. Minna Liettyä on nykyisin nimeltään Minna Liettyä-Tyni. Liettyä-Tyni on tehnyt musiikkia 1990- ja edelleen 2000-luvulla, muun muassa aviomiehensä Pekka Tynin kanssa. Ilkka Liettyä on vaikuttanut musiikkialalla ja on soittanut kitaraa esimerkiksi Minna Tyni Bandin vuoden 1995 Navajo- ja Kristian Meurmanin vuoden 2009 Galaksi-levyillä.
Yhtyeen tuotanto

Yhtye on julkaissut vain yhden levyn, nimeltään Sturm, vuonna 1986. Tiettävästi yhtyeellä olisi myös julkaisematon albumi, nimeltään Drang. Yhtyeen tuotantoon kuuluu myös yksi vuonna 1985 julkaistu single, joka sisältää kappaleet "Tuntematon" ja "Kivaa".
Liettyä Project esiintyi myös Ylen Hittimittarissa (jakso 58), joka esitettiin helmikuussa 1988. Ohjelmassa kilpaili Liettyä Projectin kappale "Legenda", jota ei ole Sturm-levyllä eikä julkaistulla singlellä.
Yhtyeen tuotanto > Sturm

Prof-ARtin 1986 julkaisemalla Sturm-levyllä laulusta vastaa Minna Liettyä, kun taas Ilkka Liettyä soittaa kitaroita, koskettimia ja kolmea kappaletta lukuun ottamatta myös bassoa. Muilla kappaleilla (A4, B2, B4) bassoa soittaa Juuso Nordlund. Rummuista vastaavat sekä Arto Rautajoki että Harri Häyrynen. Lisäksi kahdella kappaleella on saksofonissa Vesa Hyrskykari. Yhdellä urkuja soittaa Safka Pekkonen ja huilua Kristiina Kallio.
Levyn A-puolella on kappaleet "Tuuli", "Spoof", "Itämeri beat" ja "Tähdelle". B-puolen biisit ovat nimeltään "Tulitikkutyttö", "Sateen satama", "Kyllästyin kerran" sekä "Sturm".
Aiheesta muualla

Liettyä Project -aihekanava verkkosivustolla YouTube.com
Lobelia (täsmennyssivu)

Lobelia voi tarkoittaa seuraavia:
lobeliat (Lobelia), kellokasvien suku
1066 Lobelia, pikkuplaneetta
HMS Lobelia (K05), Britannian kuninkaallisen laivaston Flower-luokan korvetti
Lobelia Säkinheimo-Reppuli, hahmo J. R. R. Tolkienin kirjassa Taru sormusten herrasta.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lobelia”, voi hakea sivunnimihaulla, laajalla sivunnimihaulla tai tekstihaulla.
Lippulaivan kirjasto

| Lippulaivan kirjasto |
| --- | --- |
 Lippulaivan kirjasto
Sijainti:  Espoonlahdenkatu 8 , 02320 Espoo
Tyyppi:  Espoon kaupunginkirjaston yksikkö
Perustettu:  1983 (Kivenlahden kirjasto)
Kotisivut
Lippulaivan kirjasto on Espoon Espoonlahden kaupunginosassa toimiva yleinen kirjasto. Sen edeltäjä Kivenlahden kirjasto perustettiin vuonna 1983. Lippulaivan kirjasto avattiin Lippulaivan kauppakeskuksen yhteyteen maaliskuun lopulla 2022.
Lippulaivan kirjasto kuuluu Espoon kaupunginkirjaston toimipisteiden joukkoon ja osa pääkaupunkiseudun Helmet-kirjastoverkkoa. Tilapäisenä kirjastona toiminut Pikkulaivan kirjasto suljettiin Lippulaivan kauppakeskukseen rakennetun suuremman kirjaston avauduttua. Avautuessaan Lippulaivan kirjasto korvasi myös Soukan kirjaston.
Aiheesta muualla

Pikkulaivan ja tulevan Lippulaivan kirjaston sijainti kartalla (espoo.fi)
Loheskatten

Aarteeseen kuuluvia esineitä esillä Tukholman kaupunginmuseossa.
Loheskatten on Tukholman Lilla Nygatan 5:ssä sijaitsevan talon kellarin lattian alta vuonna 1937 löydetty Ruotsin historian suurin hopea-aarre. Se koostuu 84 astiasta ja muusta esineestä sekä 18 217 kolikosta, jotka kätkettiin todennäköisesti vuonna 1743. Aarre painaa yhteensä yli 200 kiloa.
Aarretta kaivetaan esiin vuonna 1937.
Aiheesta muualla

Kuvia tai muita tiedostoja aiheesta Loheskatten Wikimedia Commonsissa
Lolesio Fuahea

Lolesio (Laurent) Fuahea (5. syyskuuta 1927 Hihifo – 2. joulukuuta 2011) oli tongalaissyntyinen, Wallis ja Futunalla uransa luonut roomalaiskatolinen piispa. Hänet vihittiin papiksi Wallis ja Futunan apostoliseen vikariaattiin (myöhemmin hiippakunta). Hänet nimitettiin Wallis ja Futunan vihkipiispaksi ja Bagain titulaaripiispaksi 2. maaliskuuta 1972. Piispaksi vihkiminen seurasi 16. heinäkuuta. Pääkonsekraattorina toimi Michel-Maurice-Augustin-Marie Darmancier, jota avustivat Pio Taofinu'u ja Patelisio Punou-Ki-Hihifo Finau.
25. huhtikuuta 1974 Fuahea sai nimityksen Wallis ja Futunan piispaksi, jona hän toimi, kunnes jäi eläkkeelle 20. kesäkuuta 2005.
Loleatta Holloway

Loleatta Holloway vuonna 1973.
Loleatta Holloway (5. marraskuuta 1946 – 21. maaliskuuta 2011) oli yhdysvaltalainen laulaja, jota luonnehditaan soul- ja diskodiivaksi.
Holloway aloitti laulajanuransa gospellaulajana. 1970-luvun alkupuolella hän teki kaksi soullevyä, mutta Aware-levy-yhtiön kaaduttua hän siirtyi Gold Mindille, jonka kautta levyjen jakelu ylsi laajemmalle. Sen jälkeen Hollowayn menestys lähti nousuun. Uran loppupuoli oli kuitenkin etupäässä vanhojen menestyskappaleiden varassa.
Lamar Hunt U.S. Open Cup

| Lamar Hunt U> S. Open Cup |
| --- | --- |
 Kilpailun logo.
Laji:  jalkapallo
Maa(t):  Yhdysvallat
Perustettu:  1914
Joukkueita:  100
Hallitseva mestari:  Orlando City SC
Eniten mestaruuksia:  Bethlehem Steel ja Maccabi Los Angeles (5)
Lamar Hunt U.S. Open Cup on yhdysvaltalainen cup-järjestelmällä pelattava miesten jalkapallokilpailu. Se on avoin Yhdysvaltain jalkapalloliiton United States Soccer Federationin (USSF) alaisille seurajoukkueille.
Historia

Cup perustettiin vuonna 1914 – vuosi United States Soccer Federationin perustamisen jälkeen, jolloin se tunnettiin nimellä National Challenge Cup. Se on Yhdysvaltain vanhin kansallinen joukkuelajikilpailu ja ensimmäinen kansallinen jalkapallokilpailu. 1900-luvun alussa vastaavat yritykset kaatuivat usein matka- ja kustannussyihin. Alkuvuosien jälkeen kilpailun järjestäminen siirtyi amatöörijalkapalloliitto United States Adult Soccer Associationin (USASA) vastuulle. Vuonna 1995 kilpailu palasi USSF:n alaisuuteen, ja vuonna 1999 sen nimeksi vaihdettiin Lamar Hunt U.S. Open Cup urheiluvaikuttaja Lamar Huntin (1932–2006) kunniaksi.
Kilpailun alkuperäinen mestaruuspokaali oli liikemies Thomas Dewarin lahjoittama Dewar Cup, joka oli käytössä vuosina 1914–1979 ja 1997–1998. Sittemmin pokaali on sijoitettu pysyvästi Oneontassa New Yorkissa sijaitsevaan National Soccer Hall of Fameen. Mestarijoukkueen nimi kaiverretaan edelleen alkuperäiseen pokaaliin, mutta mestarijoukkue palkitaan uudella U.S. Open Cup -pokaalilla.
Cupin menestyneimmät seurat ovat kalifornialainen Maccabi Los Angeles ja pennsylvanialainen Bethlehem Steel, jotka molemmat ovat voittaneet cupin viidesti. Newyorkilainen Greek American AA voitti cupin ennätykselliset kolme kertaa peräkkäin. Ammattilaisliiga Major League Soccerin esikoiskauden 1996 jälkeen cupin on voittanut vain kerran MLS:n ulkopuoleinen joukkue; vuonna 1999 USL A-Leaguen Rochester Raging Rhinos kukisti neljä MLS-joukkuetta matkallaan mestaruuteen. North American Soccer Leaguen (1968–1984) joukkueet eivät osallistuneet cupiin.
Pelitapa

Kesällä alkavaan varsinaiseen cupiin osallistuu kahdeksan joukkuetta jokaiselta Yhdysvaltain viideltä sarjatasolta. Sarjat valitsevat osallistujansa eri tavoin kevään aikana. Esimerkiksi MLS:stä cupiin pääsee suoraan kuusi edelliskauden runkosarjan parasta joukkuetta ja loput karsivat jäljelle jäävistä kahdesta paikasta.
Cupissa vastakkain arvotut joukkueet pelaavat yhden ottelun, jonka voittaja jatkaa seuraavalle kierrokselle. Tasatilanteessa pelataan 2 × 15 minuutin jatkoaika ja lopulta ratkaisua haetaan tarvittaessa rangaistuspotkukilpailussa. Vuoden 2009 cupissa alempien sarjatasojen (USL First Division, USL Second Division, USL Premier Development League ja United States Adult Soccer Association) joukkueet pelasivat keskenään cupin kaksi ensimmäistä kierrosta ja MLS-joukkueet tulivat mukaan kolmannella kierroksella.
Cupin voittaja on saanut paikan CONCACAF Champions Leaguesta vuodesta 2008 lähtien.
Aiheesta muualla

Kuvia tai muita tiedostoja aiheesta Lamar Hunt U.S. Open Cup Wikimedia Commonsissa
Cup United States Soccer Federationin sivustolla (englanniksi)
TheCup.us (englanniksi)
Luettelo cupin loppuotteluista RSSSF-sivustolla (englanniksi)
Seattle Soundersin pelaajat juhlivat vuoden 2009 cupin voittoa.
Lohet (alaheimo)

| Lohet |
| --- | --- |
 Taimen (Salmo trutta)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Lohikalat Salmoniformes
Heimo::  Lohet Salmonidae
Alaheimo::  Lohet Salmoninae  Jarocki / Schinz, 1822
Katso myös
   Lohet (alaheimo) Wikispeciesissä   Lohet (alaheimo) Commonsissa 
Infobox OKVirheellinen NIMI-arvo: 
Lohet (Salmoninae) on yksi kolmesta lohien heimon (Salmonidae) alaheimosta, siikojen (Coregoninae) ja harjusten (Thymallinae) ohella.
Suvut

Lohien alaheimon seitsemän sukua ovat:
Brachymystax – Lenokit
Hucho – Jokilohet
Oncorhynchus – Tyynenmerenlohet
Parahucho
Salmo
Salvelinus – Nieriät
Salvethymus
Lobamba

| Lobamba |
| --- | --- |

 Lobamba
 Koordinaatit: 26°24′0″S, 31°11′0″E 
Valtio:   Swazimaa
Piiri:  Hhohho
Väkiluku:  6 000
Aikavyöhyke:  UTC+2
Infobox OKVirheellinen NIMI-arvo: 
Lobamba on Swazimaan historiallinen pääkaupunki ja nykyisinkin maan lainsäädännöllinen pääkaupunki ja kuninkaallinen keskus. Lobamba on muun muassa maan parlamentin istuntopaikka ja kuningataräiti Ntombin asuinpaikka. Ntombi on nykyisen kuninkaan Mswati III:n äiti ja on kuninkaan rinnalla edelleen maan toinen hallitsija (engl. Joint Head of State). Kaupungissa on noin 6 000 asukasta.[lähde? ]
Lobamba sijaitsee maan länsiosaan kuuluvan Hhohhon piirin alueella Ezulwinin laaksossa noin 18 kilometriä Mbabanesta etelään. Kaupunki on kuuluisa kahdesta vuosittaisesta seremoniallisesta tapahtumasta: elo-syyskuussa kuningataräidin kunniaksi järjestettävästä Umhlanga-juhlasta ja joulu-tammikuussa kuninkaan kunniaksi järjestettävästä Incwala-juhlasta. Juhlat koostuvat muun muassa tanssi- ja laulutapahtumista sekä muista perinteisissä asuissa käytävistä juhlamenoista.
Kaupungin merkittäviin rakennuksiin kuuluvat muun muassa valtionpalatsi Embo, kuninkaallinen Kraali, swazien kansallismuseo, parlamenttitalo ja entisen kuninkaan Sobhuza II:n museo.
Somhlolon stadionilla on 20 000 katsojapaikkaa, ja sitä käytetään monenlaisiin tapahtumiin kuten kruunajaisiin ja konsertteihin.
Lentoliikenneyhteyksiä kaupunkiin palvelee Matsaphan lentoasema.
Liuren

Dipan eli maankiekko:12 maallista oksaa
Liuren (kiin. 六壬, liùrén, "kuusi reniä",  on kiinalaisen metafysiikan haara, jonka avulla ennustetaan ihmisten jokapäiväisen elämän tapahtumia.
Liuren on yksi "kolmesta oppisuunnasta":
Taiyishenshu
Qimendunjia
Liuren
Liurenin nimi on peräisin kiinalaisen kosmologian periaatteesta:

"Taivaan yksi synnyttää veden."
Täten vesirungoilla on erityisasema taivaallisten runkojen joukossa.  Reniä käytetään, koska se on yang.  Ren voi muodostaa parin kuuden maallisen oksan kanssa.  Nämä ovat zi, yin, chen, wu, shen ja xu.  Tästä tulee nimi "kuusi reniä".
Liuren-menetelmiä on kolme:
Pieni liuren eli käsimenetelmä
Keskiliuren
Suuri liuren (大六壬 dàliùrén), jonka täydellinen nimi on Liuren shenke (六壬神課 liùrénshénkè, kuuden renin henkien kirja).
Pieni ja keskiliuren ovat perimätiedon mukaan Li Chunfengin (李淳風 Lǐ Chúnfèng; Wade–Giles: Li Ch'un-feng, 602–670), kiinalaisen matemaatikon, astronomin ja historioitsijan kehittämiä menetelmiä.
Pieni liuren on nopea menetelmä, jossa lasketaan sormilla kuukauden, päivän ja tunnin mukaan hetken suotuisuus tai epäsuotuisuus.
Keskiliurenissa laskutoimitukset tehdään ajasta riippuen eteen- tai taaksepäin.  Ennuste on jokin 52:sta muistettavasta värssystä.
Suurta liurenia pidetään kaikkein tarkimpana menetelmänä, mutta myös vaativimpana oppia ja hallita.  Liuren-mestareita ei tunneta monta.
Alun perin suurta liurenia käytettiin sotataktiikan osana.  Sittemmin sitä alettiin käyttää eri elämänaloja koskevaan ennustamiseen. Sitä pidetään erityisen tarkkana välineenä sairausennusteen laatimisessa.  Sen avulla sanotaan voitavan kertoa, onko sairaus parannettavissa vai kuolemaksi, mikä sen aiheuttaa, mikä lääkintä voi tehota sekä miten kauan paraneminen kestää.  Liuren ei korvaa normaalia diagnoosia vaan on sen apuväline.